**Nils Oskar Sundqvist** (s. 23. maaliskuuta 1994 Boden, Ruotsi) on ruotsalainen jääkiekkoilija, joka pelaa NHL-joukkue St. Louis Bluesissa. Sundqvist on pelipaikaltaan keskushyökkääjä, mutta hän osaa pelata myös laidassa. Sundqvist laukoo oikealta.

Ura
---

### Seuraura

Sundqvist on Bodens IK:n kasvatti. Hän siirtyi kotikaupungistaan Skellefteå AIK:n J18-junioreihin kaudeksi 2010–2011. Kaudella 2011–2012 Sundqvist ylsi sekä J18 Allsvenskanin runkosarjassa tehoilla 8+9=17 että pudotuspeleissä tehoilla 5+5=10 joukkueensa sisäisen piste- ja maalipörssin voittoon. Hän voitti kauden päätteeksi hopeaa.

Pittsburgh Penguins varasi Sundqvistin kolmannella kierroksella 81. pelaajana NHL:n varaustilaisuudessa 2012. Kaudella 2012–2013 hän oli Skellefteån J20-junioreiden toiseksi paras maalintekijä Sebastian Manbergin jälkeen tehoilla 17+16=33. Kevään 2013 pudotuspeleissä Sundqvist oli joukkueen paras pistemies ja maalintekijä tehoilla 3+2=5. Hän debytoi samalla kaudella myös Elitserienissä, jossa Sundqvist pelasi 14 runkosarjaottelua tehden yhden maalin. Toukokuussa 2013 hän solmi kolmivuotisen Elitserien-sopimuksen Skellefteån kanssa.

Varsinaisella SHL:n (ent. Elitserien) tulokaskaudellaan 2013–2014 Sundqvist teki 51 runkosarjaottelussa tehot 6+10=16 sekä 13 playoff-ottelussa tehot 4+2=6. Hän voitti kauden päätteeksi Ruotsin-mestaruuden. Toukokuussa 2014 Sundqvist teki kolmivuotisen tulokassopimuksen Pittsburgh Penguinsin kanssa. Saman syksyn harjoitusleirin päätteeksi lokakuussa hänet lähetettiin kaudeksi 2014–2015 vielä Skellefteån vahvuuteen. Sundqvist voitti kauden päätteeksi SHL-hopeaa. SHL-kauden jälkeen, huhtikuun 2015 lopulla hän siirtyi AHL-joukkue Wilkes-Barre/Scranton Penguinsin vahvuuteen. Sundqvist pelasi siellä yhden ottelun.

Kauden 2015–2016 Sundqvist aloitti Wilkes-Barre/Scranton Penguinsissa. Hän debytoi Pittsburgh Penguinsin NHL-joukkueessa 5. helmikuuta 2016 vieraissa Tampa Bay Lightningia vastaan. Sundqvist sai ottelussa jääaikaa 11.11 minuuttia. NHL-uransa avausmaalin hän teki 2. huhtikuuta 2016 vieraissa alivoimalla New York Islandersia vastaan.

Kesäkuussa 2017 Sundqvist kaupattiin varausvuoron kanssa St. Louis Bluesiin vaihdossa Ryan Reavesiin.

Maaliskuussa 2022 Blues kauppasi Sundqvistin, Jake Walmanin ja toisen kierroksen varausvuoron Detroit Red Wingsiin vaihdossa Nick Leddyyn ja Luke Witkowskiin.

Maaliskuussa 2023 Red Wings kauppasi Sundqvistin Minnesota Wildiin vaihdossa neljännen kierroksen varausvuoroon vuoden 2023 varaustilaisuudessa.

Heinäkuussa 2023 Sundqvist palasi vapaana agenttina St. Louis Bluesiin yksivuotisella ja 775 000 dollarin arvoisella sopimuksella. Maaliskuussa 2024 Sundqvist teki Bluesin kanssa kaksivuotisen ja yhteensä kolmen miljoonan dollarin arvoisen jatkosopimuksen.

### Maajoukkueura

Sundqvist pelasi alle 20-vuotiaiden MM-kilpailuissa vuonna 2014, jolloin hän voitti hopeaa. Yhteensä Sundqvist on pelannut 25 nuorten maaottelua. Ruotsin A-maajoukkueessa hän on pelannut yhden ottelun. Sundqvist teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä hän teki seuraavassa ottelussa 8. helmikuuta 2015 Tukholman Globenissa Suomea vastaan. Sundqvist on sai ottelussa yhden syöttöpisteen, mutta hänen osaltaan kuitenkin myös Sundqvistin toinenkin maaottelu keskeytyi, sillä Suomen Janne Jalasvaaran maila osui hänen kasvoihinsa ottelun kolmannessa erässä. Jäälle valui runsaasti verta ja Jalasvaara sai tilanteesta 2+2-minuutin rangaistuksen korkeasta mailasta.

Muuta
-----

Sundqvistin isoveli Anton pelaa HockeyTvåan-joukkue Brunflo IK:ssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Skellefteå AIK | Elitserien | 14 | 1 | 0 | 1 | 8 | – | – | – | – | – |
| 2013–2014 | Skellefteå AIK | SHL | 51 | 6 | 10 | 16 | 16 | 13 | 4 | 2 | 6 | 16 | Le Mat-pokalen |  |  |  |  |  | JMM | 7 | 2 | 0 | 2 | 4 |
| 2014–2015 | Skellefteå AIK | SHL | 41 | 9 | 10 | 19 | 34 | 15 | 1 | 4 | 5 | 18 |
|  | Wilkes-Barre/Scranton Penguins | AHL | – | – | – | – | – | 1 | 0 | 0 | 0 | 0 |
| 2015–2016 | Wilkes-Barre/Scranton Penguins | AHL | 45 | 5 | 12 | 17 | 30 | – | – | – | – | – |
|  | Pittsburgh Penguins | NHL | 18 | 1 | 3 | 4 | 4 | 2 | 0 | 0 | 0 | 0 |
| 2016–2017 | Wilkes-Barre/Scranton Penguins | AHL | 63 | 20 | 26 | 46 | 52 | 5 | 0 | 1 | 1 | 19 |
|  | Pittsburgh Penguins | NHL | 10 | 0 | 0 | 0 | 2 | – | – | – | – | – |
| 2017–2018 | St. Louis Blues | NHL | 42 | 1 | 4 | 5 | 14 | – | – | – | – | – |
|  | San Antonio Rampage | AHL | 6 | 2 | 4 | 6 | 6 | – | – | – | – | – |
| 2018–2019 | St. Louis Blues | NHL | 74 | 14 | 17 | 31 | 22 | 25 | 4 | 5 | 9 | 8 |
| 2019–2020 | St. Louis Blues | NHL | 57 | 12 | 11 | 23 | 28 | 9 | 0 | 1 | 1 | 2 |
| 2020–2021 | St. Louis Blues | NHL | 28 | 4 | 5 | 9 | 14 | – | – | – | – | – |
| 2021–2022 | St. Louis Blues | NHL | 41 | 4 | 11 | 15 | 12 | – | – | – | – | – |
|  | Detroit Red Wings | NHL | 18 | 4 | 4 | 8 | 17 | – | – | – | – | – |
| 2022–2023 | Detroit Red Wings | NHL | 52 | 7 | 14 | 21 | 20 | – | – | – | – | – |
|  | Minnesota Wild | NHL | 15 | 3 | 4 | 7 | 8 | 1 | 1 | 0 | 1 | 0 |
| 8 kausi | yhteensä | NHL | 355 | 50 | 73 | 123 | 141 | 37 | 5 | 6 | 11 | 10 |
| 4 kautta | yhteensä | AHL | 114 | 27 | 42 | 69 | 88 | 6 | 0 | 1 | 1 | 19 |
| 3 kautta | yhteensä | Elitserien/SHL | 106 | 16 | 20 | 36 | 58 | 28 | 5 | 6 | 11 | 34 |

Lähteet
-------

* Oskar Sundqvist The Internet Hockey Databasessa (englanniksi)
* Oskar Sundqvist *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Oskar Sundqvist *Elite Prospects*. Everysport Media Group AB.  (englanniksi)
2. ↑  Pettersson, Robert: Kontrakt med Nick Sörensen *Hockeysverige.se*.  27.5.2013. NewsMe.  Arkistoitu 28.1.2015. Viitattu 24.1.2015. (ruotsiksi)
3. ↑  Lindgren, Tobias: Oscar Sundqvist klar för Skellefteå AIK  27.5.2013. Skellefteå AIK Hockey. Viitattu 24.1.2015. (ruotsiksi)
4. ↑  Penguins Sign Forward Oskar Sundqvist to an Entry-Level Contract  31.5.2014. Pittsburgh Penguins. Viitattu 24.1.2015. (englanniksi)
5. ↑  Penguins Make Five Roster Moves  7.10.2014. Pittsburgh Penguins. Viitattu 24.1.2015. (englanniksi)
6. ↑  SUNDQVIST ASSIGNED TO WILKES-BARRE/SCRANTON  27.4.2015. WBS Hockey LP.  Arkistoitu 26.6.2015. Viitattu 26.6.2015. (englanniksi)
7. ↑  Penguins Recall Olli Maatta and Kevin Porter from Wilkes-Barre/Scranton  8.10.2015. Pittsburgh Penguins. Viitattu 5.4.2016. (englanniksi)
8. ↑  Boxscore – NHL.com *NHL.com*.  5.2.2016. National Hockey League. Viitattu 5.4.2016. (englanniksi)
9. ↑  Boxscore – NHL.com *NHL.com*.  2.4.2016. National Hockey League. Viitattu 5.4.2016. (englanniksi)
10. ↑  Ryan Reaves traded to Penguins by Blues *nhl.com*. Viitattu 12.6.2019. (englanniksi)
11. ↑
12. ↑
13. ↑
14. ↑  SWE – FIN (Line Up) (englanniksi)
15. ↑  Jalonen, Pekka: Veri värjäsi Globenin jään *iltalehti.fi*.  8.2.2015. Alma Media Suomi Oy. Viitattu 26.6.2015.
16. ↑  Anton Sundqvist EliteProspects]